Zakaria Bakkali (an haife shi a ranar 26 ga watan Janairun shekara ta 1996) shi ne ɗan wasan ƙwallon ƙafa ta ƙasar Belgium wanda ke taka leda a ƙungiyar kwallon kafan ta Beerschot ta Belgium a matsayin aro daga kungiyar kwallon kafa ta RSC Anderlecht da kuma ƙungiyar ƙwallon ƙafa ta ƙasar Belgium a matsayin ɗan wasan gefe . Ya shahara sosai saboda zama ƙaramin ɗan wasan kungiyar kwallon kafa ta Eredivisie na kowane lokaci don cin ƙwallon hat-trict, yana da shekara 17 da kwanaki 196. An haifeshi ne a Liège ga iyayen baƙi daga kasar Maroko, Bayan ya fara wasan ƙwallon ƙafa a makarantar matasa ta RFC Liège sannan daga baya ya koma Standard Liège, Bakkali ya sake komawa PSV Eindhoven na kasar Netherlands yana ɗan shekara 12. A ranar 30 ga watan Yulin shekara ta 2013, Bakkali ya fara buga wa PSV wasa tare da Zulte Waregem a lokacin wasan neman cancantar shiga gasar Zakarun Turai ta UEFA . Ya fara wasan farko a Eredivisie akan ADO Den Haag a wasan bude kakar wasan a ranar 3 ga watan Agusta.